open-index/open-wikipedia-markdown huggingface dataset:
היראקליס

**מועדון הכדורסל היראקליס סלוניקי** (יוונית: Γυμναστικός Σύλλογος Θεσσαλονίκης «ο Ηρακλής») הוא מועדון כדורסל יווני מהעיר סלוניקי המשתתף בליגת העל היוונית בכדורסל. הוא משמש כמחלקת הכדורסל של איגוד האתלטיקה היראקליס.

צבעי המועדון הם כחול ולבן, הוא נקרא על שם הגיבור המיתולוגי הרקולס (המופיע גם על סמלו) ואולם הבית של המועדון הוא **[[אולם איבנופיאו]]** בסלוניקי, המכיל 2,500 מושבים.

## היסטוריה
מועדון האב, איגוד האתלטיקה היראקליס, נוסד ב-1908, והתמקד בעיקר בכדורגל. מועדון הכדורסל נוסד בשנת 1921 והתחיל לשחק במסגרת הליגה היוונית החצי-מקצוענית בשנת 1928, אז זכה באליפות הראשונה של המועדון ושל הליגה. בפלייאוף ניצחו היראקליס את א.א.ק. אתונה, ניר איסט ו-VAO. הקבוצה זכתה באליפות יוון בפעם השנייה והאחרונה שלה בשנת 1935. מאז היראקליס סיימה כסגנית 3 פעמים (1936, 1962 ו-1964) והגיעה לגמר הגביע היווני 3 פעמים (1981, 1994 ו-1996). כמו כן, העפילה הקבוצה פעמיים לחצי גמר גביע ספורטה (1995 ו-1997).

ב-2006 ירדה היראקליס לליגת המשנה וב-2010 חזרה לליגה הבכירה. כעבור עונה ירדה שוב, אך בחרה לשחק בליגה השלישית בעקבות חובות רבים. בעונת 2013 עלתה הקבוצה בחזרה לליגה השנייה. בסוף עונת 2018/19 חזרה היראקליס בחזרה לליגת העל היוונית, אחרי היעדרות של 8 שנים. בעונת 2020/21 חזרה הקבוצה לאירופה, כשהגיעה לשלב רבע הגמר של עונת 2020/2021 ביורופקאפ, אז הפסידה 80–105 לעירוני נס ציונה. בעונת 2021/2022 עלתה מהמוקדמות והוגרלה בבית עם בשאקשהיר קולג'י, ליידן ומורנר בר, אך סיימה במקום האחרון עם ניצחון אחד בלבד, 83-82 על מורנר בר במחזור האחרון.

## תארים והישגים
### תחרויות מקומיות
* **[[ליגת העל היוונית בכדורסל|ליגת העל היוונית]]**
**אליפות (2): 1927/28, 1934/35**

סגנות (3): 1935/36, 1961/62, 1963/64
* **[[הגביע היווני בכדורסל|הגביע היווני]]**
סגנות (3): 1980/81, 1993/94, 1994/96
* **[[ליגת המשנה היוונית בכדורסל|ליגת המשנה היוונית]]**
**אליפות (2): 1974/75, 1977/78**

### תחרויות אירופאיות
* **[[גביע ספורטה]]**
חצי גמר (2): 1994/95, 1996/97

## שחקני עבר מפורסמים
*  דייוויד אנקראם
*  סטיב בארט
*  ג'יימס דונלדסון
*  דימיטריס דיאמנטידיס
*  רוי טארפלי
*  איגור מילושביץ'
*  אקסבייר מקדניאל
*  לזארוס פאפאדופולוס
*  סם קלנסי
*  סופוקליס שחורציאניטיס
* באק ג'ונסון

## קישורים חיצוניים

* 

קטגוריה:סלוניקי: מועדוני ספורט
קטגוריה:קבוצות כדורסל יווניות
HUMP!

**HUMP!** פסטיבל הקולנוע השנתי בסיאטל, וושינגטון ופורטלנד שבאורגון, שנוסד בשנת 2005, מציג סרטים ארוטיים ביתיים, סרטי פורנו עצמאיים שנוצרו בידי חובבים ופורנוגרפיה מתוצרת התעשייה המקומית. הסרטים מדורגים על ידי הקהל, וישנה חלוקת פרסים. בהתאם למסורת הפסטיבל, בהקרנה האחרונה ואל מול קהל הצופים, הסרטים מושמדים על ידי מנהל הטקס, דן סאבאג'.

הפקת פסטיבל HUMP! מעודדת יוצרי סרטים להפיק סרטים במיוחד עבור הפסטיבל, אולם הקרנה בפסטיבל הפכה למשמעותית עד כדי שמספר סרטים שהוקרנו לראשונה ב-HUMP! פורסמו מחדש וזכה להצלחה מסחרית משמעותית. בלטו מתוכם הסרט המוקומנטרי הקצר, "Lawnboy" של גלוריה בריים, הסרט "How To Get A Leg Up In Porn."  והסרט הקצר שזכה בפרס "סרט ההארדקור הטוב ביותר" "Lauren Likes Candy".  חלק מסרטי ה- HUMP! הופקו מחוץ למדינות הפסטיבל, למשל *Twincest* מ-2010 שהופק על ידי קבוצת 'לה סקסופלקס' באטלנטה. עם זאת, מרבית הסרטים בפסטיבל מופקים על ידי יוצרים מקומיים ואנונימיים.

## אזכורים בתרבות הפופולרית
בפסטיבל סאנדנס ה-25, הסרט העצמאי "Humpday" מ-2009, תיאר את סיפורם של שני גברים סטרייטים המפיקים סרט אירוטי הומוסקסואלי ל-HUMP!. הסרט זכה לביקורות חיוביות ביותר.

בשנת 2012, הבמאי איוון אטאל הפיק גרסה מחודשת לסרט Humpday" תחת הכותרת "נא לא להפריע".

## קישורים חיצוניים
* 

## הערות שוליים

קטגוריה:ארצות הברית: פסטיבלי קולנוע
קטגוריה:פורנוגרפיה
שורש 39

**שורש 39**, או **דְזֶה בּוּ** (בסינית: **子部**, פיניין: **Zǐ bù**) הוא השורש השלושים-ותשעה של הכתב הסיני. פירושו "**[[ילדות|ילד]]**" או "**[[זרע (בוטניקה)|זרע]]**" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 83 תווים (מתוך 49,030) שניתן למצוא תחת שורש זה.

באסטרולוגיה הסינית, 子 מייצג את הענף הארצי הראשון ומתאים לחולדה שבגלגל המזלות הסיני.

השורש 子 משמש תו סיומת כמו במילים 孩子 (ילד/ים) או 勺子 (כף). בסין העתיקה שימש כסיומת לתיאור חכם כגון 老子 (לאו דזה) או 莊子 (ג'ואנג דזה).

## התפתחות

קובץ:子-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:子-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:子-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:子-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת

* 
* 

## קישורים חיצוניים

* U+5B50, במאגר Unihan

קטגוריה:שורשים (כתב סיני)
רוטב ראנץ'

ממוזער|שמאל|סלט עם רוטב ראנץ' גרמני
**רוטב ראנץ**' הוא רוטב לסלט אמריקאי, המכיל חובצה, מלח, שום, בצל, חרדל, עשבי תיבול (בעיקר עירית, פטרוזיליה ושמיר) ותבלינים (פלפל שחור, פפריקה וזרעי חרדל) המעורבבים עם מיונז או עם תחליב שומן אחר. שמנת חמוצה ויוגורט משמשים לעיתים כתוספת לרוטב או כתחליף לחובצה.

## היסטוריה
הרוטב הומצא בשנת 1949 באנקורג', אלסקה, בידי קבלן אינסטלציה בשם סטיב הנסון. בשנת 1957 הוצעה לראשונה התערובת בתוך שקית להכנה בבית.

לאחר מספר שנים, הרוטב החל להיות משווק ברמה הארצית, והחל להיות פופולרי.

## פופולריות
הרוטב הוא הרוטב לסלט הנמכר ביותר בארצות הברית מאז 1992, אז עקף את הרוטב האיטלקי. הוא פופולרי גם כמטבל וכתיבול לחטיף תפוחי אדמה ולמיני אוכל נוספים. בשנת 2017 כ-40% מהאמריקאים תיארו את הרוטב כמועדף עליהם.

## קישורים חיצוניים

## הערות שוליים

ראנץ'
קטגוריה:המטבח האמריקאי
קטגוריה:מאכלי ירקות
מאטראסנטאימרה

**מאטראסנטאימרה** (בהונגרית: **Mátraszentimre**) הוא כפר במחוז הווש בצפון מזרח הונגריה. 

הכפר הוקם בשנת 1944 על בסיס איחוד של שישה כפרים מאטרסנטאימרה (Mátraszentimre), מאטרסנטאישטוואן (Mátraszentistván), פלושקוט (Fallóskút), בגויאירטאש (Bagolyirtás), מאטרסנטלאסלו (Mátraszentlászló) וגאיאטטה (Galyatető).

כמו יישובים רבים באירופה גם במאטראסנטאימרה מספר התושבים נמצא בירידה. כך, בשנת 1990 היה מספר התושבים 715 ובשנת 2023 רק 457 תושבים.

## קישורים חיצוניים

* 

## הערות שוליים

קטגוריה:הונגריה: כפרים
קמחית (אם הכהנים הגדולים)

**קמחית**, הייתה אישה צדקת שחיה בימי בית שני, ואמם של שבעה בנים ששימשו בתפקיד הכהן הגדול בבית המקדש השני, ביניהם ישמעאל, יוסף וישבב (ששימשו שניהם בתפקיד יום אחד בלבד), וכן שמעון ויהודה. קמחית מצוינת לשבח בגמרא במידת הצניעות שלה ובהקפדתה על כיסוי הראש. סיפורה היה מקור למדרשים, אגדות ואף פסיקות הלכה למעשה.

המהרש"א מזהה את בנה, הכהן הגדול רבי ישמעאל בן קמחית, עם הכהן הגדול הידוע רבי ישמעאל בן פיאבי. משכך, הוא אומר כי פיאבי היה שם אביו של רבי ישמעאל, ואשתו קמחית.

## במקורות
במסכת יומא מבואר שלקמחית היו שבעה בנים ששימשו בכהונה גדולה ושאלוה חכמים "מה עשית שזכית לכך?" וענתה להם "מימַי לא ראו קורות ביתי קלעי שערי", כלומר שהחמירה מצניעות ומידת חסידות, עד כדי כך שאפילו לבדה בביתה לא פרעה את שיער ראשה. על בניה נכתב: 

במדרש רבה מסופר באופן דומה כי בזכות צניעותה של קמחית זכו בניה לכהונה גדולה:  ושם מובא סיפורם של **שמעון בן קמחית** ששימש בכהונה הגדולה, ואחיו שהחליפו היה לפי המדרש **יהודה בן קמחית**.

## דיני כיסוי ראש
בעקבות סיפורה של קמחית במקורות, נחלקו הפוסקים בשאלה האם מצד הדין חיוב כיסוי הראש הוא רק בשעה שהאישה יוצאת מחוץ לביתה, וכן סובר התוספות, או שחיוב כיסוי הראש הוא אף בתוך הבית, וכך משמע מדעת הרמב"ם. החתם סופר פסק, שהואיל ומנהג הנשים להחמיר ולכסות את ראשן אפילו בחדרן שבביתן, נחשב הדבר כדין גמור, וכל הנשים חייבות לכסות את ראשן אפילו בתוך חדרן. בזוהר מחמיר מאוד בעניין כיסוי ראש אפילו בתוך הבית, וכן הביאוֹ להלכה המגן אברהם, וכן פסק המשנה ברורה. יש מהאחרונים שמקילים, ולדעתם מעיקר הדין מותר לאישה ללכת בתוך ביתה ללא כיסוי ראש, ובתנאי שרק בני ביתה יראו אותה ולא אנשים זרים, וכך סובר בעל האגרות משה (אך גם האגרות משה בעצמו כותב ש"מן הראוי להחמיר").

## הערות שוליים

קטגוריה:ירושלים: אישים
קטגוריה:יהודי תקופת בית שני
קטגוריה:נשים בתלמוד
קטגוריה:נשים במאה ה-1
קטגוריה:כהונה
קטגוריה:יהודים במאה ה-1
ג'רג' אדם (כלכלן)

**ג'רג' אדם** (במקור **ברגר**, בהונגרית: **Ádám György**; נג'קניז'ה, 7 באוגוסט 1911 – בודפשט, 17 ביוני 1974) היה כלכלן, עיתונאי, סופר יהודי-הונגרי.

## ביוגרפיה
ג'רג' אדם נולד במשפחה יהודית כבנם של איגנץ ברגר אחר כך אדם (1880–1932) סיטונאי פחם ושל יולאן לייטנר. בסיום בית הספר היסודי וחטיבת הביניים ג'רג' המשיך את לימודיו בתיכון בעיר הולדתו ולאחר מכן סיים את תואר ראשון במכללה למסחר בווינה. הוא עבד כפקיד בבודפשט, בא בקשר עם התנועה הקומוניסטית הבלתי חוקית. הוא נעצר מספר פעמים ולכן חי שוב בווינה בשנים 1934 עד 1939 ולאחר מכן כיהודי (אחרי האנסלוס) היגר לדרום אמריקה בשנת 1939 עוד לפני מלחמת העולם השנייה, שם הפך לעיתונאי. משנת 1941 היה הכתב של Allied Labor News . בין 1942 לבין 1946 כתב מאמרים בכתב העת ובעיתון ה"הונגרים החופשיים" שהופיע במקסיקו סיטי. לאחר מכן חזר להונגריה. ממאי עד ספטמבר 1947, עבד כמזכיר הוועדה הבין משרדית שבדקה את ענייני תעשיית הנפט ההונגרית-אמריקאית. מאותה שנה היה חבר ב"מדור מדיניות החוץ" של השבועון הונגריה החדשה (Új Magyarország) ושל ה"עם חופשי" (Szabad Nép). בשנת 1948 ערך את הפרסום הכלכלי של ה-MTI (סוכנות הידיעות ההונגרית). הוא נעצר בשנת 1949 ונידון לעשר שנות מאסר באשמות מפוברקות כחלק ממשפטי הראווה הסטליניסטיים. הוא זוכה וטוהר בשנת 1954. בין השנים 1954–1957 היה עמית מחקר באוניברסיטת קרל מרקס לכלכלה. הוא מילא תפקיד פעיל במרד ההונגרי (מהפכת 1956) והיה חבר בוועד המהפכה של האינטלקטואלים ההונגרים. אדם נידון למאסר עולם בשנת 1957, אך שוחרר בחנינה כללית במרץ 1963. משנת 1963 היה העורך האחראי של ההוצאה לאור "כלכלה ומשפטים". שנה לאחר מכן, קיבל דוקטורט בכלכלה. משנת 1973 עבד כחוקר במכון המחקר למדעי המחשב ואוטומציה של האקדמיה ההונגרית למדעים. בעבודתו בחן את סוגיות המהפכה המדעית והטכנולוגית.

## עבודותיו העיקריות
* טכנולוגיה חדשה - מבנה חדש (בודפשט, 1966)
* התפתחויות חדשות במחקר המדעי במדינות הקפיטליסטיות המובילות (בודפשט, 1966)
* אימפריות תאגידיות - "כוח כפול" בכלכלה העולמית? (בודפשט, 1967)
* מאפיינים חדשים ביחסים הכלכליים מזרח-מערב (כלכלה, 1967)
* אמריקה באירופה. אימפריות תאגידיות בכלכלה העולמית (בודפשט, 1970)
* קונצרנים חובקי עולם (ערך ובחר, בודפשט, 1974)

## לקריאה נוספת
* 
* פטר קנדה: בנה הנשכח של פלוגה מקוללת (5 באוגוסט 2011) כתב העת חיים וספרות, שנתון 55. גיליון 31
* ביוגרפיה של ג'רג' אדם . עורך פטר קוזאק. nevpont.hu
* לקסיקון קטן ביוגרפי של זאלה. עורך אנדרה ג'ימשי. זאלאגרסג, האספה הכללית של השלטון המקומי מחוז זאלה, 1994.
* ג'רג' אדם ביוגרפיה ב -Arcanum

* מאמר של ג'רג' אדם בכתב העת MATARKA

## הערות שוליים

קטגוריה:כלכלנים יהודים הונגרים
קטגוריה:עיתונאים יהודים הונגרים
קטגוריה:עורכי עיתונים יהודים הונגרים
קטגוריה:נג'קניז'ה: אישים
קטגוריה:המרד ההונגרי: אישים
קטגוריה:הונגרים שנולדו ב-1911
קטגוריה:הונגרים שנפטרו ב-1974
ויסנק

**ויסנק** (בהונגרית: **Visznek**) הוא כפר במחוז הווש בצפון מזרח הונגריה, ליד נהר ג'נג'ש ו-22 קילומטר מהעיירה ג'נג'ש. עד לשואה הייתה בו קהילה יהודית.

כמו יישובים רבים באירופה גם בוישונטה מספר התושבים נמצא בירידה. כך, בשנת 1990 היה מספר התושבים 1,354 ובשנת 2023 רק 1,077 תושבים.

האזור מיושב לסירוגין מהמאה ה-13 עד ימינו, היישוב עצמו הוזכר לראשונה בכתבים משנת 1241. 

## יהודי ויסנק
יהודים חיו בויסנק במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
תודוס הרופא

**תודוס הרופא** ("**תודרוס**" "**תיודרוס**" או "**תיאודרס**") היה רופא יהודי שחי בארץ ישראל (פרובינקיה יודיאה) בדור שאחרי המרד הגדול (הדור השני והשלישי לתנאים), והתמחה באנטומיה. הוא מוזכר מספר פעמים בספרות חז"ל, במקרים שונים בהם התנאים נזקקו לדעתו בשאלות רפואיות הנוגעות לפסיקת הלכה בנושאים שונים. ככל הנראה, את השכלתו הרפואית רכש תודוס באלכסנדריה, אצל רופאים מאסכולת הרופילוס, ומוקד פעילותו לאחר מכן הייתה העיר לוד.

בתקופת ההשכלה יש שבקשו לזהות אותו עם רופא בן אותה תקופה בשם תאודאס (Teudas) שמוצאו מלודקיא, שנזכר בכתבים רפואיים מאלכסנדריה.

## מאמריו
הוא נזכר במשנה במסכת בכורות בנוגע לשאלה האם בהמה שניטלה הרחם שלה היא טריפה. רבי טרפון פסק שהבהמה היא טריפה והורה להאכיל אותה לכלבים. אולם, חכמי יבנה חלקו על רבי טרפון ופסקו שהבהמה הייתה כשרה, בהסתמך על עדותו של תודוס הרופא ש"אין פרה וחזירה יוצאה מאלכסנדריא עד שהם חותכין את האם שלה", כלומר שהסרת רחם הבהמה היא הליך רפואי מקובל באלכסנדריה ואינו פוגע בסיכוייה לחיות, ולכן היא אינה טריפה. בשל חששו של רבי טרפון כי כעת יתחייב לפצות את בעל הבהמה הוא קרא "הלכה חמורך, טרפון!", קריאה שהפכה למטבע לשון.

עוד נזכר במסכת נזיר ובתוספתא במעשה שהביאו קופה מלאה עצמות לבית הכנסת של טרסיים והניחוה באוויר ונכנס תודוס הרופא וכל הרופאים ואמרו: "אין כאן שדרה ממת אחד" ומעשה זה הובא גם בתלמוד הירושלמי.

## קישורים חיצוניים
*.
* .

## הערות שוליים

קטגוריה:רופאים יהודים
קטגוריה:אישים בתלמוד
קטגוריה:לוד: אישים
קטגוריה:אישים בחז"ל המוזכרים במקורות חיצוניים
קטגוריה:רופאים ארץ-ישראלים
אנדורה (כדורסל)

**מועדון כדורסל אנדורה** (בספרדית: **Bàsquet Club Andorra**), הידוע מטעמי חסות גם כ**מורה בנק אנדורה** (**MoraBanc Andorra**) הוא מועדון כדורסל מאנדורה לה ולה, בירת אנדורה, המשחק בליגת העל הספרדית בכדורסל. אף על פי שבסיסו באנדורה, המועדון משחק במערכת הכדורסל בספרד.

## היסטוריה
ב-12 ביוני 1970 נוסד המועדון בשם **Club de Basket Les Escaldes**, ושינה את שמו ל-**Bàsquet Club Andorra** ב-12 באפריל 1971. אנדורה התחילה לשחק בתחרויות האזוריות של ליידה ובעונת 1975/76 עלתה לפרמיירה קטאלנה, ליגת העל של קטלוניה בכדורסל. לאחר עונה פרשה מהליגה עקב בעיות כלכליות, אך חזרה בעונת 1980/81. המועדון עלה לליגה הספרדית השלישית בסוף עונת 1981/82 ולליגת המשנה בעונת 1983/84. בעונת 1991/92 עלתה אנדורה לליגה הספרדית בכדורסל, שם נשארה 4 עונות. בעונת 1995/96 השתתפה הקבוצה בגביע קוראץ', והודחה בשלב הבתים (16 האחרונות) כשסיימה ללא ניצחונות בבית עם אפס פילזן, קאגיבה וארזה ופאניוניוס. בסיום אותה עונה ירדה אנדורה בחזרה לליגה השנייה. החל מעונת 1997/98 השתתפה אנדורה ברמות הנמוכות של קטלוניה וספרד עד עונת 2009/10, אז התחרתה בליגה השלישית. בעונת 2012/13 עלתה אנדורה לליגה הספרדית השנייה, ובעונה שלאחר מכן זכתה באליפות הליגה כשניצחה בגמר את פורד בורגוס, עלתה לליגה הבכירה אחרי 18 שנים וגם הגיעה לגמר גביע הנסיך (הגביע המשני לגביע המלך). בעונת 2016/17 העפיל המועדון לראשונה אחרי 22 שנים לפלייאוף ה-ACB, והודחה ברבע הגמר על ידי ריאל מדריד. העפלה זו לפלייאוף אפשרה לאנדורה לחזור תחרויות האירופאיות, ובעונת 2017/2018 החלה להשתתף ביורוקאפ, אך הודחה בשלב הבתים הראשון. גם בעונה הבאה השתתפה הקבוצה, והודחה בחצי הגמר על ידי אלבה ברלין, לאחר שניצחה ברבע הגמר את אסוול ליון-וילרבאן. גם בעונת 2019/2020 השתתפה הקבוצה במפעל והודחה בשלב הבתים השני (16 האחרונות), כמו גם בעונת 2020/2021.

## שחקני עבר מפורסמים
*  ת'נאסיס אדטוקומבו
*  קולטון אייברסון
*  יאקה בלאז'יץ'
*  ניית'ן ג'וואי
*  שון ג'ונס
*  ז'ורדי טריאס
*  דויד ילינק
*  ויקטור סאדה
*  גאורגי שרמדיני
* גל מקל

## קישורים חיצוניים

* 

*
קטגוריה:קבוצות כדורסל
משה מרלין לוין

**משה (מרלין) לוין** (1921-דצמבר 2016) היה צלם, עיתונאי, וסופר ישראלי ממוצא אמריקאי. לוין נולד בשנת 1921, ועלה לארץ בשנת 1947. לאחר העלייה, לוין עבד כעיתונאי וסיקר חדשות מקומיות ובינלאומיות עבור עיתונים, רשתות רדיו וטלוויזיה, ביניהם מגזין טיים, ג'רוזלם פוסט וסוכנות הידיעות United Press . לוין צילם במהלך שהותו בארץ אלפי צילומי צבע, המתעדים רגעים רבים משנותיה הראשונות של המדינה, וכן מאירועים כמלחמת העצמאות, ביקור סאדאת בארץ ומלחמת יום הכיפורים, אשר חלקם נחשבים וירטואוזיים והוצגו במספר תערוכות.

## ביוגרפיה
ממוזער|מרלין לוין נושא כד מים במהלך המצור על ירושלים, 1948
לוין נולד בהאריסברג, פנסילבניה בשנת 1921. בצעירותו למד עיתונות באוניברסיטת טמפל שבפלורידה. שלוש שנים לאחר תחילת לימודיו, גויס לוין לצבא ארצות הברית. לוין שרת במלחמת העולם השנייה כמפענח צפנים במפקדתו של הגנרל אייזנהאוור באירופה, וכן תחת רוברט אייכלברגר בקורפוס השמיני של הצבא האמריקאי ביפן. לאחר המלחמה סיים לוין את חוק לימודיו, וכן התחתן עם אשתו, בטי שופמן, איתה הוא עלה לישראל בשנת 1947, והשתקע בירושלים.

זמן קצר לאחר הגעתו מונה לוין כעורך משנה בעיתון "פלסטיין פוסט", אשר הפך לימים לעיתון "ג'רוזלם פוסט" המודרני, בו הוא עבד במשך 13 שנה, ובמהלכן תפקד כעורך חדשות, עורך דיפלומטי וכתב. במהלך מלחמת העצמאות עבד לוין ככתב בסוכנות הידיעות "יונייטד פרס". בזמן המלחמה, לוין צילם מספר רב של תמונות צבע, המתעדות את חיי היום יום בזמן המצור על ירושלים. ב-1 בפברואר 1948 לוין שרד פיצוץ מכונית תופת ברחוב הסולל (כיום רחוב החבצלת), מול מערכת פלסטיין פוסט בה עבד.

בשנת 1952 החל לוין לעבוד ככתב ברשת ABC. לוין המשיך לעבוד ברשת זו גם בשנות החמישים והשישים, וכן הפך בשנת 1958 לכתב עיתון טיים בירושלים. בסוף שנות החמישים סיקר לוין את משפט אייכמן עבור ABC-TV הדיילי מייל, טיים ולייף. משנת 1976 עד 1980 היה לוין כתב טיים בבוסטון. ב-1980 חזר לוין לירושלים, בה הוא המשיך לעבוד ככתב המגזין, עד לפרישתו לגמלאות בשנת 1990. לוין כתב במהלך חייו את הספרים “Balm in Gilead” ו-"It Takes a Dream" וכן פרסם 27 ספרים פרי עתו בהוצאת TIME-LIFE.

## מצילומיו

קובץ:Eilat 997008872760305171.jpg|alt=אילת, בין 1947 ל־1953|אילת, בין 1947 ל־1953
קובץ:Jerusalem, Folke Bernadotte (997008872618205171).jpg|alt=הרוזן פולקה ברנדוט|הרוזן פולקה ברנדוט
קובץ:Sinai 997008872701105171.jpg|alt=בדואים בסיני, 1967|בדואים בסיני, 1967
קובץ:Jerusalem 997008872595605171.jpg|alt=ילדים משחקים בשכונת נחלאות בירושלים, 1948|ילדים משחקים בשכונת נחלאות בירושלים, 1948
קובץ:0001 FL151618144.jpg|alt=חיילים ליד משאית קוקה קולה, סיני, מלחמת יום הכיפורים|חיילים ליד משאית קוקה קולה, סיני, מלחמת יום הכיפורים


## קישורים חיצוניים

* 
* צילומיו של משה (מרלין) לוין באתר אוסף מיתר
* 
* 

## הערות שוליים

קטגוריה:צלמים ישראלים
קטגוריה:עורכי עיתונים ישראלים
קטגוריה:ישראלים ילידי ארצות הברית
קטגוריה:ישראלים שנולדו ב-1921
קטגוריה:ישראלים שנפטרו ב-2016
סודוקו ללא שכנים

**סודוקו ללא שכנים** (באנגלית: **Non-Consecutive Sudoku**) הוא וריאנט של סודוקו המבוסס על הכרת ציר המספרים ושימוש בו. בסודוקו ללא שכנים, בנוסף לכללי הסודוקו הרגילים, יש איסור להציב במשבצות שכנות, במאוזן או במאונך, מספרים עוקבים על ציר המספרים. במשבצות שכנות באלכסון אין איסור.

האיסור מהווה רמז רב חשיבות לגבי אפשרויות להצבת המספרים במשבצות השונות.

## ראו גם
* סודוקו שכנים

## קישורים חיצוניים
* Non-Consecutive Sudoku 

קטגוריה:סודוקו
רוטב לסלט

**רוטב לסלט** הוא רוטב עבור סלטים. רטבים משמשים להענקת טעם עבור רוב סוגי הסלטים, בהם סלט ירוק, סלט ירקות ישראלי וסלט קיסר, וכן סלט פסטה, אטריות, אנטיפסטי, סלט תפוחי אדמה ועוד.

## הגשה
את הרוטב ניתן לטפטף מעל הסלט, לערבב אותו יחד עם הסלט, לצרף אותו בצד הסלט או להגיש כמטבל.

## סוגים
בתרבות המערבית ישנם שני סוגי רטבים בולטים:
# וִינֶגְרֵט (תחמיץ) על בסיס תחליב משמן זית או שמן צמחי וחומץ, שבהם מוסיפים עשבי תיבול ותבלינים שונים, מלח, פלפל שחור וסוכר.
# רטבים על בסיס חובצה ומיונז, בשילוב שמנת חמוצה, יוגורט וכדומה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
סלט
Halloween 5: The Revenge of Michael Myers

***Halloween 5: The Revenge of Michael Myers*** (בעברית: **ליל המסכות 5: הנקמה של מייקל מאיירס**) הוא פסקול מאת אלן האוארט, של סרט האימה "ליל המסכות 5: הנקמה של מייקל מאיירס", משנת 1989. בשנת 2013, הוחלט להוציא את הפסקול מחדש עם תוספת מיקסים שנעשו באותה העת.

הסרט היה מוכר בעיקר בשם "ליל המסכות 5", כאשר המשפט "הנקמה של מייקל מאיירס" שימש בעיקר כדי לפרסם את הסרט בפלטפורמות שונות.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:פסקולים מ-2013
קטגוריה:אלבומי ליל כל הקדושים
שורש 45

**שורש 45**, או **צ'ה בּוּ** (בסינית: **屮部**, פיניין: **Chè bù**) הוא השורש הארבעים-וחמשה של הכתב הסיני. פירושו "**[[נבט]]**" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 38 תווים (מתוך 49,030) שניתן למצוא תחת שורש זה.

## התפתחות

קובץ:屮-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:屮-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:屮-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+5C6E

קטגוריה:שורשים (כתב סיני)
ארדם פטפוטיאן

**ארדם פטפוטיאן** (בארמנית: **Արտեմ Փաթափութեան**, באנגלית: **Ardem Patapoutian**; נולד ב-2 באוקטובר 1967 בביירות, לבנון) הוא ביולוג מולקולרי וחוקר מוח לבנוני-אמריקאי ממוצא ארמני, חבר סגל במכון סקריפס למחקר בלה הויה שבקליפורניה. חתן פרס נובל לפיזיולוגיה או לרפואה לשנת 2021 יחד עם דייוויד ג'וליוס.

## ביוגרפיה
פטפוטיאן נולד ב-1967 בביירות, בירת לבנון. החל ללמוד באוניברסיטה האמריקאית בביירות ובשנת 1986 היגר לארצות הברית. בשנת 1990 קיבל תואר ראשון בביולוגיה תאית והתפתחותית מאוניברסיטת קליפורניה בלוס אנג'לס ובשנת 1996 קיבל תואר דוקטור בביולוגיה מהמכון הטכנולוגי של קליפורניה על עבודה בהנחיית ברברה וולד. כפוסט-דוקטורנט עבד עם לואי רייכארדט באוניברסיטת קליפורניה בסן פרנסיסקו. בשנת 2000 מונה לפרופסור משנה במכון המחקר של סקריפס. משנת 2014 פטפוטיאן נתמך על ידי המכון הרפואי הווארד יוז (HHMI).

## מחקר
המחקר של פטפוטיאן עוסק בקולטנים הביולוגיים לטמפרטורה ומגע. בפרט, תגליותיו הסבירו כיצד מתורגמים טמפרטורה וגירויים מכניים לדחפים חשמליים במערכת העצבים. מחקרו תרם תרומה משמעותית לזיהוי תעלות יונים וקולטנים חדשים המופעלים על ידי טמפרטורה, כוחות מכניים או נפח תאים מוגבר. מחקרו הראה שערוצי יונים אלה ממלאים תפקיד חשוב בתחושת הטמפרטורה, בתחושת המגע, בפרופריוספציה, בתחושת הכאב ובוויסות הכיווץ בכלי הדם.

מחקרו המאוחר יותר משתמש בטכניקות גנומיות פונקציונליות לזיהוי ואפיון תעלות יונים.

## פרסים והוקרה
פטפוטיאן נבחר לעמית האגודה האמריקאית לקידום המדע (American Association for the Advancement of Science) ב-2016, חבר באקדמיה הלאומית למדעים ב-2017 ובאקדמיה האמריקאית לאמנויות ומדעים ב-2020. בשנת 2017 קיבל את פרס ו. אלדן ספנסר, ב-2019 את פרס רוזנסטיל, בשנת 2020 את פרס קוולי למדעי המוח ובאותה שנה קיבל גם את פרס "חזית הידע בביולוגיה" של קרן BBVA.

בשנת 2021 הוכרז כחתן פרס נובל לפיזיולוגיה או לרפואה יחד עם דייוויד ג'וליוס, על תגליותיהם של קולטני חום ומגע.

## קישורים חיצוניים

* 

* 
* 
* 

## הערות שוליים

קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל לשנת 2021
קטגוריה:מדעני מוח אמריקאים
קטגוריה:בוגרי אוניברסיטת קליפורניה בלוס אנג'לס
קטגוריה:בעלי תואר דוקטור מהמכון הטכנולוגי של קליפורניה
קטגוריה:אמריקאים ממוצא ארמני
קטגוריה:סגל מכון הווארד יוז למחקר רפואי
קטגוריה:סגל מכון סקריפס למחקר
קטגוריה:אמריקאים שנולדו ב-1967
אדלבך

**אדלבך** (בבווארית: **Edlbach**) היא עיירה במחוז קירכדורף אן דר קרמס שבמדינת אוסטריה עילית באוסטריה.

## גאוגרפיה
העיירה אדלבך שוכנת באזור המנהלי טראונפירטל. כ-24% מאדמות העיירה מיוערות, ו-65% הן אדמות חקלאיות.
## קישורים חיצוניים

* 

קטגוריה:אוסטריה עילית: יישובים
רוטב איטלקי

**רוטב איטלקי** הוא רוטב לסלט ותחמיץ אמריקאי המורכב ממים, חומץ או מיץ לימון, שמן צמחי, שבבי גמבה, סוכר או סירופ תירס, עשבי תיבול ותבלינים (כולל אורגנו, שֻׁמָּר, שמיר ומלח) ולעיתים בצל או שום. בגרסתו החלבית, לרוטב מתווספים מוצרי חלב ומייצבים.

על אף שמו, הרוטב הוא אמריקאי ולא איטלקי. בצפון ארצות הברית משתמשים ברוטב גם כמרינדה להשריית בשר או ירקות, להקפצת ירקות, למריחה על כריכים וכחלק מסלט פסטה.

## קישורים חיצוניים

## הערות שוליים

איטלקי
קטגוריה:המטבח האמריקאי
Many Shades of Black

**Many Shades of Black** (בעברית: **גוונים רבים של שחור**) הוא שיר של להקת הראקונטורים. הוא מופיע כרצועה השמינית באלבומה השני, *Consolers of the Lonely*. "Many Shades of Black" הוא הסינגל השני מתוך האלבום וזאת, בנוסף לכך שהוא היה זמין בפורמט ויניל בגודל 7 אינץ'. עטיפת הסינגל מציגה את מרי טוד לינקולן או את אברהם לינקולן, בהתאם לדרך בה מביטים בעטיפה. בנוסף לכך, היה זמין השיר להורדה דיגיטלית דרך משחק הווידאו, *Rock Band 2*.

הסינגל הופץ בגרסה מיוחדת בה השתתפה הזמרת-יוצרת הבריטית אדל. אדל ביצעה את הגרסה הזו בשידור חי מספר פעמים, כולל במהלך סיבוב ההופעות שלה, "An Evening with Adele", והוא נכלל במהדורת הדלוקס של אלבומה הרביעי, *[[19 (אלבום)|19]]*. גרסתה של אדל נוגנה במהלך הפרק "Wild Alaskan Salmon", ב-*[[90210]]* (פרק 6, עונה 2).

## הצלחה מסחרית
"Many Shades of Black" זכה להצלחה מתונה במצעדי הבילבורד, כאשר הגיע למקום ה-37 במצעד שירי הרוק המודרניים.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אדל
קטגוריה:שירים באנגלית
קטגוריה:סינגלים בהוצאת וורנר רקורדס
Water and a Flame

**Water and a Flame** (בעברית: **מַיִם ולֶהָבָה**) הוא שיר של הזמר דניאל מריווד'ר, בו משתתפת הזמרת-יוצרת הבריטית אדל, מתוך אלבום הבכורה שלו, *Love & War*. הוא מופיע כרצועה העשירית ב-*Love & War*. "Water and a Flame" הוא הסינגל הרביעי והאחרון מתוך האלבום. הוא נכתב על ידי מריווד'ר ואג ווייט הופק על ידי וייט.

השיר הגיע למקום ה-180 במצעד הסינגלים הבריטי. בשנת 2013, "Water and a Flame" הוקלטה על ידי סלין דיון עבור אלבומה, *[[Loved Me Back to Life]]*.

## הצלחה מסחרית
"Water and a Flame" זכה להצלחה מתונה במצעדי חברת המצעדים הרשמית, כאשר הגיע למקום ה-180 במצעד הסינגלים הבריטי. השיר תואר כ"בלדה מעושנת ורגשית". לדברי דייוויד בולס מ-*Digital Spy*, "מצליח השיר להדגיש את עוצמת השירה העשירה שלהם, המשתלבת במתיקות – מספיק כדי למשוך את תשומת הלב מהפזמון הקלישאתי שלו".

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.

## מיקומי שיא

## היסטוריית יציאות לאור

## גרסתה של סלין דיון

**Water and a Flame** הוקלט מחדש בשנת 2012 על ידי הזמרת הקנדית-צרפתייה, סלין דיון, כחלק מאלבום האולפן ה-25 שלה, *[[Loved Me Back to Life]]*.

### רקע
*Loved Me Back to Life* הופק על ידי עמנואל קיריאקו, בייביפייס, טריקי סטיוארט, אהרון פירס, קוק הרל, אג וייט, פליי פרודקשן, ני-יו וגם וולטר אפנסייב. בנוסף לכך, ני-יו השתתף בסינגל השלישי מתוכו, "Incredible", וזה בנוסף לדואט של דיון עם סטיבי וונדר בשיר "Overjoyed" שהוא למעשה גרסת כיסוי לשיר של וונדר עצמו. ביוני 2012, הוכרז באתר הרשמי של דיון כי באפריל האחרון החלה להקליט שירים בצרפתית ובאנגלית לאלבומים הבאים שלה שיצאו בסתיו. האלבום הכיל ברובו שירים מקוריים אך כמה גרסאות כיסוי לשירים של סטיבי וונדר, ג'ניס איאן ובילי ג'ואל. בהמשך, נודע על כוונתה של דיון להקליט את שירו של דניאל מריווד'ר, "Water and a Flame", שיצא לאור לבסוף כסינגל הרביעי והאחרון מתוך, *Loved Me Back to Life*.

בהמשך, ביצעה גרסת כיסוי לשיר "Open Arms" של להקת ג'ורני אשר במקור הייתה אמורה להיכלל באלבום אך בסוף נכללה במהדורה היפנית של האלבום. בנוסף גם האלבום היה אמור לכלול שיר בצרפתית בשם "Ne Me quitte pas" אך לבסוף הוא נכלל באלבומה הצרפתי, *[[Sans attendre]]*, אשר יצא שנה קודם לכן. דיון החליטה להעלות לערוץ היוטיוב שלה קטע בשידור חי בו היא מבצעת את השיר. גרסתה של דיון זכתה להצלחה גבוהה מזו המקורית, כאשר הצליחה להגיע למקום ה-30 במצעד הסינגלים הבריטי.

### מיקומי שיא

### היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-2014
קטגוריה:שירי אדל
קטגוריה:שירי סלין דיון
קטגוריה:שירים באנגלית
קטגוריה:וידאו קליפים שבוימו על ידי פיליפ אנדלמן
קטגוריה:בלדות משנות ה-2000
קטגוריה:בלדות נשמה
קטגוריה:בלדות רוק
קטגוריה:בלדות R&B עכשוויות
קטגוריה:סינגלים בהוצאת קולומביה רקורדס
וילי גרסון

**ויליאם גרסון פאסזמאנט** (באנגלית: **William Garson Paszamant**; 20 בפברואר 1964 – 21 בספטמבר 2021) היה שחקן אמריקאי-יהודי. גרסון, ששיחק ביותר מ-75 סרטים ו-300 פרקים בסדרות טלוויזיה, היה מוכר בעיקר של תפקידו כסטנפורד בלאץ' בסדרה "סקס והעיר הגדולה" ברשת HBO ולאחר מכן בזכות תפקידו כמוֹזי בסדרת הטלוויזיה "צווארון לבן" של USA Network.

## ביוגרפיה
גרסון נולד למשפחה יהודית בהיילנד פארק שבניו ג'רזי לדונלד ומוריאל פאסזמאנט. ב-1985 הוא קיבל תואר ראשון בתיאטרון ובאמנויות יפות מאוניברסיטת וסליאן והמשיך לתואר שני באמנויות יפות מבית הספר לדרמה של אוניברסיטת ייל.

## קריירה
בשנים 1986–1990 שיחק בשבעה פרקים של סדרת הטלוויזיה "מר בלוודיר".

בשנים 1996–1999 שיחק בשבעה פרקים של סדרת הטלוויזיה "NYPD Blue".

בשנת 1998 שיחק בתפקיד מרכזי בסיטקום "תשאל את הארייט" , שבוטל לאחר עונה אחת בלבד.

בשנים 1998–2004 שיחק ב-27 פרקים של סדרת הטלוויזיה המצליחה "סקס והעיר הגדולה", בתפקיד סטנפורד בלאץ'. גרסון המשיך לגלם את הדמות גם בסרטי ההמשך, "סקס והעיר הגדולה" ו"סקס והעיר הגדולה 2".

בשנת 2007 שיחק בתפקיד מרכזי בסדרת הדרמה "ג'ון מסינסינטי" , שארכה עשרה פרקים. ב-2009 שיחק בקומדיה "לידה כואבת".

בשנים 2009–2014 שיחק בתפקיד ראשי בסדרת הטלוויזיה המצליחה "צווארון לבן" בתפקידו של "מוזי", והשתתף ב-80 מתוך 81 הפרקים בסדרה.

בשנים 2015–2020 גילם את דמותו של ג'רארד הירש בחידוש הסדרה "הוואי חמש-אפס".

הוא השתתף בתפקידים קצרים במספר סרטים, כגון "לקום אתמול בבוקר", "לב אוהב", "הפריצה לאלקטרז", "הפלישה ממאדים", "משתגעים על מרי", "להיות ג'ון מלקוביץ'", "שישי הפוך", "המחנה הקסום" ועוד.

הוא שיחק כאורח במספר רב של סדרות טלוויזיה, כגון "קשרי משפחה", "חופשי על הבר", "זינוק לאתמול", "טווין פיקס", "פרקליטי אל איי", "ילד פוגש עולם", "מחוץ לחוק", "מד טי.וי", "משתגעים מאהבה", "תיקים באפלה", "מגע של מלאכים", "הפרקליטים", "מלרוז פלייס", "אלי מקביל", "באפי ציידת הערפדים", "שולחן לחמישה", "מסע בין כוכבים: וויאג'ר", "חברים", "תהרוג אותי וזהו", "מהדורה מוקדמת", "ספין סיטי", "CSI", "סטארגייט SG-1", "מונק", "", "לאס וגאס", "המכשפים מווייברלי פלייס", "החיים על פי נד", "מדיום", "שני גברים וחצי", "העולם של ריילי", "פרנקלין ובאש", "סקנדל", "סופרגירל", "פה גדול" ,"מגנום, בלש פרטי" ועוד..

ב-9 בדצמבר 2021 עלתה לאוויר סדרת הספין אוף ל"סקס והעיר הגדולה", פשוט ככה בה חוזר גרסון על תפקידו כסטנפורד בלאץ'. הופעתו בסדרה שודרה לאחר מותו.

## חיים אישיים
ב-2009 אימץ גרסון ילד בן שבע.

ב-21 בספטמבר 2021 מת בביתו לאחר מאבק ממושך בסרטן הלבלב, בגיל 57.

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת וסליאן
קטגוריה:בוגרי בית הספר לדרמה של אוניברסיטת ייל
קטגוריה:אמריקאים שנולדו ב-1964
קטגוריה:אמריקאים שנפטרו ב-2021
Adele Live in New York City

***Adele: Live in New York City*** (בעברית: **אדל: בהופעה חיה בניו יורק סיטי**) הייתה הופעה מיוחדת של אדל שהתקיימה באולם המוזיקה רדיו סיטי, ב-17 בנובמבר 2015. על ההופעה הייתה אחראית בת' מקארתי-מילר והיא שודרה ב-NBC ב-14 בדצמבר 2015. ג'ימי פאלון שימש כמנחה, ואילו אדל, ג'ונתן דיקינס ולורן מייקלס שימשו כצוות המפיקים בפועל שלה.

האירוע הועמד לארבעה פרסי אמי לבידור בפריים טיים, כולל "הבימוי הטוב ביותר בסדרה מגוונת".

## שירים שבוצעו
* "Hello"
* "Water Under the Bridge"
* "One and Only"
* "Hometown Glory"
* "Chasing Pavements"
* "All I Ask"
* "Set Fire to the Rain"
* "Daydreamer"
* "Skyfall"
* "Someone like You"
* "Million Years Ago"
* "When We Were Young"
* "Rolling in the Deep"
;הערות
* שירים 2, 3, 4, 5 & 8 לא נכללו בשידור הרשת המקורי.

## הצלחה
ב-*Adele Live in New York City* צפו בממוצע 11.3 מיליון צופים, עם דירוג של 3.0 בקרב מבוגרים בגילאי 18–49, המייצג את הדירוג הגבוה ביותר בקרב מבוגרים לספיישל הופעה בפריים טיים, מאז סיבוב ההופעות האחרון של האיגלס בשנת 2005. בהמשך, פורסם כי ממוצע הצפיות של ההופעה היה מהגבוהים בטלוויזיה באותה העת.

ההופעה קיבלה ארבע מועמדויות בטקס פרסי אמי לבידור בפריים טיים ה-68: "הבימוי הטוב ביותר בסדרה מגוונת", "עיצוב/בימוי תאורה יוצא מן הכלל – ספיישל וראייטי", "ניהול טכני, עבודת מצלמה, בקרת וידאו יוצאים מן הכלל – מיני סדרה, סרט קולנוע או ספיישל" ו"ספיישל וראייטי, מוזיקה או קומדיה יוצא מן הכלל".

## קישורים חיצוניים

* 

## הערות שוליים

קטגוריה:אדל
קטגוריה:2015 במוזיקה
קטגוריה:2015 בארצות הברית
קטגוריה:ספיישלים טלוויזיוניים
קטגוריה:תוכניות טלוויזיה באנגלית
קטגוריה:ספיישלים טלוויזיוניים מוזיקליים
רק כשאני צוחקת

**רק כשאני צוחקת** (באנגלית: **Only When I Laugh**) הוא סרט קולנוע אמריקאי מסוגת דרמה קומית משנת 1981 בבימויו של גלן ג'ורדן, עם מרשה מייסון, כריסטי מקניקול, ג'יימס קוקו וג'ואן האקט בתפקידים הראשיים.

התסריט נכתב על ידי ניל סיימון והוא מבוסס על המחזה שלו "גברת הזנגביל"  משנת 1970. העלילה היא על שחקנית מכורה לאלכוהול, על יחסיה הבעייתיים עם בתה בת ה-16 אותה הזניחה שנים רבות ועל שני ידידיה שעוזרים לה בעת צרה - אשת חברה שפוחדת להזדקן ושחקן הומו מובטל.

מרשה מייסון הייתה מועמדת לפרס אוסקר לשחקנית הטובה ביותר.

ג'יימס קוקו היה מועמד לפרס אוסקר לשחקן המשנה הטוב ביותר ולפרס גלובוס הזהב לשחקן המשנה הטוב ביותר - סרט קולנוע.

ג'ואן האקט הייתה מועמדת לפרס אוסקר לשחקנית המשנה הטובה ביותר וזכתה בפרס גלובוס הזהב לשחקנית המשנה הטובה ביותר - סרט קולנוע.

כריסטי מקניקוול הייתה מועמדת לפרס גלובוס הזהב לשחקנית המשנה הטובה ביותר - סרט קולנוע.

שם הסרט הוא מהתשובה שנותנת פולי לג'ורג'יה לשאלה "האם את מודאגת" היא עונה "רק שאני צוחקת".

## תקציר העלילה
ג'ורג'יה היינס (מרשה מייסון) היא שחקנית תיאטרון ותיקה שמשתחררת ממוסד לגמילה מאלכוהול לאחר שלושה חודשי אשפוז. בבית מחכים לה שני חברים אמיתיים - ג'ימי פרינו (ג'יימס קוקו), שחקן הומו מובטל המתפרנס מעבודות מזדמנות, וטובי לנדאו (ג'ואן האקט), אשת חברה עשירה ומטופחת שדואגת לחיצוניותה מחשש שבעלה ינטוש אותה.

ג'ורג'יה היא גרושה, בתה פולי (כריסטי מקניקול) היא בת 16 וגרה עם אביה ואמה החורגת. פולי מבקשת לגור עם אמה במשך שנה עד שתלך לקולג'. ג'ורג'יה חוששת מכך אך לבסוף מסכימה.

בתחילה הכל הולך יפה. הן מסתובבות במנהטן קונות בגדים וסועדות במסעדה. צעיר בשם דון (קווין בייקון) יושב לידן וחושב שהן שתי אחיות.

דייוויד דיוק (דייוויד לאו) היה הידיד האחרון של ג'ורג'יה והוא מציע לה תפקיד ראשי במחזה שכתב. לאחר היסוסים מקבלת ג'ורג'יה את ההצעה ומתחילה בחזרות.

המצב מידרדר - בעלה של טובי נטש אותה, ג'ימי שקיבל תפקיד בתיאטרון פוטר לטובת שחקן צעיר יותר וג'ורג'יה חוזרת לשתות אלכוהול.

ג'ורג'יה נכנסת לבר ומתחילה לשתות נטפל עליה גבר שעוקב אחריה בחוץ ומתקיף אותה והיא מצליחה לברוח ממנו כשפניה זבות דם.

פולי מטפלת בה אך ג'ורג'יה אומרת לה כי אינה יכולה לטפל בה וכי מוטב שתחזור לאביה. הן נפרדות בחיבוק ונשיקה ופולי מבקשת ממנה שתצטרף אליה ולאבא במסעדה.

ג'ורג'יה מהססת אבל לבסוף מגיעה למסעדה חבושה במשקפיים גדולים כדי להסתיר את הפציעה והיא מתקבלת בשמחה על ידי פולי והאבא.

## צוות השחקנים

## קישורים חיצוניים

* קדימון ל"רק כשאני צוחקת", באתר יוטיוב
* רק כשאני צוחקת, באתר TCM

קטגוריה:סרטי 1981
קטגוריה:סרטים אמריקאיים
קטגוריה:סרטים באנגלית
קטגוריה:סרטים על אלכוהוליזם
קטגוריה:סרטים מבוססי מחזות
קטגוריה:סרטי קולומביה
קטגוריה:סרטי דרמה קומית
קטגוריה:סרטים מבוססי מחזות של ניל סיימון
נבחרת מונקו בכדורסל

**נבחרת מונקו בכדורסל** היא נבחרת הכדורסל הלאומית של מונקו, המתחרה במשחקי מדינות אירופה הקטנות. .

הישג השיא של הנבחרת הוא הזכייה במדליית זהב במשחקי מדינות אירופה הקטנות של 1987, שנערכו במונקו.

נבחרת מונקו נבדלת מקבוצת הכדורסל של מונקו, המשחקת בליגת העל הצרפתית בכדורסל וביורוליג.

## הישגים
### ב[[משחקי מדינות אירופה הקטנות]]

## הערות שוליים

מונקו
קטגוריה:מונקו: ספורט
פרס המוזיקה של בילבורד לשיר הסטרימינג המוביל (אודיו)

בערך זה מפורטים הזוכים והמועמדים בפרס המוזיקה של ''בילבורד'' **לשיר הסטרימינג (אודיו) המוביל.**

## זוכים ומועמדים

## הערות שוליים

שיר סטרימינג אודיו
פרס המוזיקה של בילבורד לשיר הסטרימינג המוביל (וידאו)

בערך זה מפורטים זוכי פרס המוזיקה של ''בילבורד'' **לשיר הסטרימינג המוביל (וידאו).**

## זוכים ומועמדים

## שיאני זכיות ומועמדויות
### זכיות
**2 זכיות**
* ג'סטין ביבר

### מועמדויות
**3 מועמדויות**
* טיילור סוויפט
* ברונו מארס

**2 מועמדויות**
* אמינם
* LMFAO
* מאקלמור וראיין לואיס
* מיילי סיירוס
* ג'סטין ביבר

שיר סטרימינג וידאו
רוברט סקוב

**רוברט סקוב** (בדנית: **Robert Skov**; נולד ב-20 במאי 1996) הוא כדורגלן דני המשחק בעמדת הקיצוני הימני באוניון ברלין ונבחרת דנמרק.

## קריירת מועדונים
סקוב התחיל את הקריירה שלו במחלקת הנוער של סילקבור. ב-16 במאי 2013 סקוב ערך את הופעת הבכורה שלו בקבוצה הבוגרת בתיקו 1-1 נגד מיטיולן, 4 ימים לפני שמלאו לו 17 שנים. ב-19 באוקטובר 2014 סקוב הבקיע את שער הבכורה שלו בקבוצה בניצחון 1–2, גם אז נגד מיטיולן בדקה ה-95 של המשחק. בעונת  סקוב כבש 10 שערים שעזרו לקבוצתו להישאר בליגה.

בינואר  סקוב חתם בפ.צ. קופנהגן תמורת כ-7.5 מיליון קרונה דנית. ב-10 בפברואר 2018 סקוב ערך את הופעת הבכורה שלו בקבוצה בניצחון 1–5 נגד ראנס. ב-25 בפברואר סקוב הבקיע את שער הבכורה שלו בקבוצה בניצחון 0–1 נגד אודנסה. ב-2 בדצמבר, סקוב הבקיע שלושער בניצחון 1–6 נגד הורסנס. בסיום עונת , סקוב כבש 29 שערים ובכך שבר את שיא הכיבושים לעונה אחת בליגת העל הדנית.

ביולי  סקוב חתם בהופנהיים מהבונדסליגה תמורת 10 מיליון אירו. ב-1 בנובמבר סקוב הבקיע את שער הבכורה שלו בקבוצה בניצחון 0–3 נגד פאדרבורן 07. סקוב שיחק בהצלחה בהופנהיים במשך חמש עונות. במהלך עונת 2023/24 הצהיר סקוב כי בסיום חוזהו בתום העונה, הוא יעזוב את המועדון. 

ב-4 בספטמבר 2024 חתם באוניון ברלין.

## קריירה בינלאומית
ביולי  סקוב נכלל בסגל הנבחרת לקראת אולימפיאדת ריו דה ז'ניירו, בה רשם 4 הופעות.

ב-10 ביוני 2019, סקוב ערך את הופעת הבכורה שלו בנבחרת הבוגרת במשחק נגד . ב-5 בספטמבר סקוב הבקיע את שער הבכורה שלו בנבחרת בניצחון 0–6 נגד .

סקוב נכלל בסגל הנבחרת לקראת יורו 2020 בו הגיעה דנמרק לחצי הגמר, הישג השיא שלה מאז הזכייה בשנת 1992.

נכלל בסגל נבחרת דנמרק לטורניר מונדיאל 2022.

## תארים
; סילקבור
*הליגה הדנית הראשונה: 

; פ.צ. קופנהגן
*ליגת העל הדנית: 

; אישיים
*הכדורגלן הדני של השנה: 
*מלך השערים בליגת העל הדנית:  (29 שערים)
*כדורגלן העונה בפ.צ. קופנהגן: 

## קישורים חיצוניים

## הערות שוליים

קטגוריה:כדורגלנים דנים
קטגוריה:מגני כדורגל דנים
קטגוריה:קשרי כדורגל דנים
קטגוריה:סילקבור: כדורגלנים
קטגוריה:כדורגלני סילקבור
קטגוריה:כדורגלני פ.צ. קופנהגן
קטגוריה:כדורגלני הופנהיים
קטגוריה:כדורגלני אוניון ברלין
קטגוריה:כדורגלני נבחרת דנמרק
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ספורטאים דנים בגרמניה
קטגוריה:דנים שנולדו ב-1996
פרס המוזיקה של בילבורד לאמן הנוצרי המוביל

בערך זה מפורטים זוכי פרס המוזיקה של ''בילבורד'' **לאמן הנוצרי המוביל**.

## זוכים ומועמדים

## שיאני מועמדויות וזכיות
### זוכים
* **3** (לורן דייגל)
* **2** (הילסונג יונייטד, כריס טומלין)

### מועמדויות
* **7** (MercyMe)
* **6** (קאסטינג קראונס)
* **5** (כריס טומלין, לורן דייגל)
* **4** (הילסונג יונייטד, אווליישן וורשיפ, פור קינג & קאנטרי)
* **3** (סקילט)
* **2** (TobyMac, קארי אנדרווד)

## הערות שוליים

אמן נוצרי
עוזרת בית (מיני-סדרה)

**עוזרת בית** (באנגלית: **Maid**) היא מיני-סדרת דרמה אמריקאית המבוססת על ספר הזכרונות של סטפני לנד, "Maid: Hard Work, Low Pay, and a Mother's Will to Survive", שנוצרה על ידי מולי סמית מצלר, ושודרה לראשונה בשירות "נטפליקס" ב-1 באוקטובר 2021.

## תקציר העלילה
עלילת המיני-סדרה עוסקת בקורותיה של אם צעירה שנמלטה מבן זוגה ההרסני והמתעלל וכעת נאבקת לפרנס את בתה הקטנה ולדאוג לעתידן בעודה מוצאת עבודה בעבודות משק בית.

## צוות השחקנים והדמויות

### דמויות ראשיות
* מרגרט קוואלי – **אלכס ראסל**, אם צעירה שעוזבת את בן זוגה המתעלל ומוצאת עבודה כעובדת משק בית.
* ניק רובינסון – **שון בויד**, בן זוגה לשעבר של אלכס ואביה של מאדי, בתם המשותפת.
* אניקה נוני רוז – **רג'ינה**, לקוחה עשירה המעסיקה את אלכס.
* טרייסי וילר – **יולנדה**, מעסיקתה של אלכס בחברת "Value Maids".
* בילי ברק – **האנק ראסל**, אביה המנוכר של אלכס.
* אנדי מקדואל – **פולה לנגלי**, אמה של אלכס.
### דמויות משניות
* ריילי ניביה וייטט – **מאדי בויד**, בתם הצעירה של אלכס ושון.
* חאווייר דה גוזמן – **איתן**, חברו של שון.
* ריימונד אבלאק – **נייט**, מכר מעברה של אלכס.
* בי. ג'יי. האריסון – **דניס**, אישה המנהלת מקלט לנשים מוכות.
### דמויות אורחות
* איימי קאררו – **דניאל**, אישה השוהה באותו מקלט לנשים מוכות במקביל לאלכס.
* מוהאן מרנו – **טרה**, עורכת דינה של אלכס.
* תאודור פלרן – **ויין**, בחור שאלכס מכירה דרך אפליקציית הכרויות.

## הפקה
### פיתוח
ב-20 בנובמבר 2019, נמסר כי נטפליקס הזמינה מיני-סדרה בהשראת ספר הזכרונות הנמכר ביותר בניו יורק טיימס "Maid: Hard Work, Low Pay, and a Mother's Will to Survive" מאת סטפני לנד. המיני-סדרה נוצרה על ידי מולי סמית מצלר, ששימשה גם כמפיקה בפועל לצדם של ג'ון ולס, ארין ג'ונטו, מרגו רובי, טום אקרלי, ברט הדבלום וסטפני לנד. המיני-סדרה עלתה לשידור ב-1 באוקטובר 2021.
### ליהוק
באוגוסט 2020, נמסר על ליהוקם של מרגרט קוואלי וניק רובינסון לתפקידים הראשיים. ב-14 בספטמבר 2020, נמסר על ליהוקה של אניקה נוני רוז לצוות השחקנים הראשי. באוקטובר 2020, נמסר על ליהוקם של אנדי מקדואל, טרייסי וילר ובילי ברק לוהקו לצוות השחקנים הראשי. ב-25 בנובמבר 2020, נמסר על ליהוקו של חווייאר דה גוזמן לצוות השחקנים המשני. בנוסף, איימי קאררו גילמה את דמותה של דניאל, אישה מוכה שמתיידדת עם דמותה של אלכס, במקלט לנשים מוכות.
### צילומים
צילומי המיני-סדרה החלו ב-28 בספטמבר 2020 והסתיימו ב-9 באפריל 2021 בוויקטוריה, קולומביה הבריטית.

## ביקורת
באתר הביקורות "Rotten Tomatoes", המיני-סדרה זכתה לציון 100% עם דירוג ממוצע של 8/10, בהתבסס על 15 ביקורות. באתר הביקורות "Metacritic", בו נעשה שימוש בשקלול ממוצע, המיני-סדרה זכתה לציון 82/100, בהתבסס על 18 ביקורות, דבר המעיד על "שבחים אוניברסליים".

## קישורים חיצוניים

## הערות שוליים

קטגוריה:סדרות דרמה אמריקאיות
קטגוריה:מיני-סדרות טלוויזיה
קטגוריה:סדרות טלוויזיה המבוססות על ספרים
קטגוריה:נטפליקס: תוכניות וסדרות
קטגוריה:האחים וורנר: סדרות טלוויזיה
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2021
ערוסי

**ערוסי** הוא שם משפחה יהודי-תימני. בני המשפחה מיוחסים ללויים והם צאצאיו של הילאל הלוי שכונה "אל-ערוסי" לאחר שהיגר מהעיר צנעא לכפר ערוס. ישנם מספר כפרים שאוכלסו על ידי צאצאיו של הילאל.

קטגוריה:שמות משפחה ביהדות תימן
קרחון ג'ונס הופקינס

**קרחון ג'ונס הופקינס** (באנגלית: **Johns Hopkins Glacier**) הוא קרחון ארוך, הממוקם בשטח ההפארק הלאומי גליישר ביי במדינת אלסקה שבארצות הברית.

אורכו של הקרחון 19 קילומטרים.

מוצאו של הקרחון במורדות המזרחיים של הר ליטויה ושל הר סולסברי.

הקרחון זורם לכיוון מזרח, ונשפך אל ראשו של מפרצון ג'ון הופקינס, 1.6 קילומטרים דרומית-מערבית לקצה של קרחון קלארק, בהר אבי.

## היסטוריה
### מיפוי הקרחון

הקרחון מופה לראשונה בשנת 1869.

### מקור השם

שמו של הקרחון ניתן לו בשנת 1893 על ידי הגאופיזיקאי והסיסמולוג הארי פילדינג רייד (Harry Fielding Reid).

הקרחון נקרא על שם אוניברסיטת ג'ונס הופקינס שבעיר בולטימור שבמדינת מרילנד שבארצות הברית.

מרכז|ממוזער|700x700 פיקסלים|קצהו של קרחון למפלו הממוקם בסמוך לקרחון ג'ונס הופקינס

## לקריאה נוספת

• American Geographical Society of New York. Department of Exploration and Field Research, **[https://books.google.co.il/books?id=DeRj7Kbw0hUC&pg=PA176&lpg=PA176&dq=%22Johns+Hopkins+Glacier%22+Alaska&source=bl&ots=60WepdKt_U&sig=ACfU3U1vae5NYUIJoLQ2uvmgrQcLBdR90Q&hl=en&sa=X&ved=2ahUKEwjB9IGX3Y70AhXNVsAKHX9VCBU4ZBDoAXoECBEQAw#v=onepage&q=%22Johns%20Hopkins%20Glacier%22%20Alaska&f=false Alaska and adjacent Canada, Arctic Canada, North Atlantic Islands]**, P 176

• Daniel R. Engstrom, Ed., **[https://books.google.co.il/books?id=98wsAQAAMAAJ&pg=PA15&lpg=PA15&dq=%22Johns+Hopkins+Glacier%22+Alaska&source=bl&ots=JU7mgBYyZy&sig=ACfU3U2i6u9rLt2s5cN1Y3hvtpAOgPeOtw&hl=en&sa=X&ved=2ahUKEwjB9IGX3Y70AhXNVsAKHX9VCBU4ZBDoAXoECBMQAw#v=onepage&q=%22Johns%20Hopkins%20Glacier%22%20Alaska&f=false Proceedings of the Third Glacier Bay Science Symposium, 1993: September 15]**, PP 15 - 22

## קישורים חיצוניים

* קרחון ג'ונס הופקינס באתר הסקר הגאולוגי של ארצות הברית
* קרחון ג'ונס הופקינס באתר שירות הפארקים הלאומיים של ארצות הברית
* קרחון ג'ונס הופקינס באתר נאס"א
* מפה טופוגרפית של אזור קרחון ג'ונס הופקינס
* מפת אזור קרחון ג'ונס הופקינס
* 
* מזג אוויר נוכחי עדכני בקרחון ג'ונס הופקינס (לרבות נתוני זריחת/שקיעת שמש/ירח עדכניים)
** תחזית מזג אוויר עדכנית ארוכת טווח עבור קרחון ג'ונס הופקינס
** נתוני מזג אוויר היסטוריים עבור קרחון ג'ונס הופקינס
** סטטיסטיקות מזג אוויר עבור קרחון ג'ונס הופקינס
* 

## הערות שוליים

קטגוריה:אוניברסיטת ג'ונס הופקינס
ג'ון הופקינס
ג'ון הופקינס
אירפאן קהבצ'י

**אירפאן קהבצ'י** (בטורקית: **İrfan Kahveci**; נולד ב-15 ביולי 1995) הוא כדורגלן טורקי המשחק בעמדת הקשר בפנרבחצ'ה ובנבחרת טורקיה.

## קריירת מועדונים
קהבצ'י התחיל את הקריירה שלו במחלקת הנוער של גנצ'לבירלי. בעונת  הושאל להאסטפה מהליגה השלישית עד לסיום העונה, במדיה כבש 4 שערים ב-34 משחקים. ב-29 באוגוסט 2014, קהבצ'י ערך את הופעת הבכורה שלו בגנצ'לבירלי בתיקו 1-1 נגד ריזספור. ב-9 בנובמבר, הבקיע את שער הבכורה שלו בקבוצה בתיקו 2-2 נגד קסימפשה.

ב-26 בדצמבר 2016, קהבצ'י חתם לארבע וחצי שנים באיסטנבול בשאקשהיר. ב-2 בדצמבר 2020, קהבצ'י הבקיע שלושער בהפסד 3–4 לר.ב. לייפציג במסגרת שלב הבתים של ליגת האלופות.

ב-31 בינואר 2021, קהבצ'י חתם בפנרבחצ'ה לארבע וחצי שנים תמורת 7 מיליון אירו.

## קריירה בינלאומית
ב-31 באוגוסט 2016, קהבצ'י זומן לראשונה לסגל נבחרת טורקיה לקראת משחק ידידות נגד . ב-23 במרץ 2018, קהבצ'י ערך את הופעת הבכורה שלו בנבחרת בניצחון 0–1 נגד . ב-20 ביוני 2021, קהבצ'י הבקיע בהפסד 1–3 ל במסגרת יורו 2020. נכלל בסגל נבחרת טורקיה ליורו 2024.

## תארים
; איסטנבול בשאקשהיר
*ליגת העל הטורקית: 

## קישורים חיצוניים

## הערות שוליים

קטגוריה:כדורגלנים טורקים
קטגוריה:קשרי כדורגל טורקים
קטגוריה:כדורגלני גנצ'לרבירלי
קטגוריה:כדורגלני איסטנבול בשאקשהיר
קטגוריה:כדורגלני פנרבחצ'ה
קטגוריה:כדורגלני נבחרת טורקיה
קטגוריה:כדורגלני יורו 2020
קטגוריה:כדורגלני יורו 2024 
קטגוריה:טורקים שנולדו ב-1995
פרנסס האוגן

**פְרַנסס הַַאוּגֶן** (באנגלית: **Frances Haugen**) (נולדה ב-15 באוקטובר 1976) היא מהנדסת אמריקאית, מנתחת נתונים, מנהלת מוצר וחושפת שחיתות. היא חשפה עשרות אלפי מסמכים פנימיים של פייסבוק בפני הוועדה לניירות ערך ולבורסות בארצות הברית ובפני העיתון "וול סטריט ג'ורנל" בשנת 2021. היא גם הגישה תלונה לוועדה לניירות ערך על כך שפייסבוק מטעה את המשקיעים ו"מעדיפה צמיחה על פני בטיחות", במיוחד על ידי התעלמות ממחקרים המראים כי פייסבוק מעצימה "תוכן שכולל כעס, קיטוב ומחלוקת" ובכך פוגעת בביטחון הציבור. טענות אלה העלתה האוגן בתוכנית הטלוויזיה "60 דקות" ב-3 באוקטובר 2021.

## ביוגרפיה
האוגן נולדה וגדלה בעיר איווה סיטי במדינת איווה. היא למדה מדעי המחשב והנדסת חשמל במכללת אולין בעיר נידהם שבמדינת מסצ'וסטס. ומאוחר יותר קיבלה תואר שני במנהל עסקים מבית הספר למינהל עסקים בהרווארד.

האוגן עבדה בגוגל כמהנדסת וכמנהלת מוצר. היא עבדה כמנהלת מוצרי נתונים ב-Yelp בתחום שיפור החיפושים באמצעות זיהוי תמונות. פייסבוק גייסה את האוגן למחלקה שעוסקת ביושרה אזרחית, כדי למנוע הפצת מידע מוטעה.

**מושגים רלוונטיים**
* "דירוג מבוסס מעורבות" (engagement based ranking): פייסבוק משתמשות בדירוג מבוסס מעורבות כדי לקבוע איזה תוכן רלוונטי ביותר לתחומי העניין של המשתמשים. הדירוג הזה מבוסס על לייקים, שיתופים ותגובות של המשתמשים לפוסטים וכן על אינטראקציות קודמות עם תוכן דומה. האלגוריתמים של פייסבוק יקדמו פוסטים מסוג זה. דירוג זה שונה מדירוג כרונולוגי (בו תומכת האוגן), שמבוסס על רצף הזמן שבו התוכן פורסם או נשלח.
* אינטראקציות חברתיות משמעותיות (M.S.I.: - meaningful social interactions) בשנת 2018, פייסבוק שיפצה את האלגוריתם של עדכון החדשות שלה כדי לתעדף אינטראקציות, כגון הערות ולייקים, בין חברים למשפחה. הרעיון היה לתת משקל רב יותר לפוסטים וקשרים עם אנשים שלדעת פייסבוק הייתה ביניהם קירבה רבה. בעדות נטען כי השינוי הפך את פייסבוק לסביבה חברתית זועמת יותר, ויצר סביבה שמעודדת קיטוב, מידע מוטעה ותכנים מזעזעים.

## קישורים חיצוניים

* 

## הערות שוליים

קטגוריה:אמריקאים ילידי איווה
קטגוריה:איווה סיטי: אישים
קטגוריה:מהנדסות אמריקאיות
קטגוריה:מהנדסים אמריקאים
קטגוריה:בוגרות בית הספר לעסקים של הרווארד
קטגוריה:בוגרי בית הספר לעסקים של הרווארד
קטגוריה:פייסבוק: אישים
קטגוריה:ביקורת ומחלוקת בפייסבוק
קטגוריה:חושפי שחיתויות
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
שוטי גטווה

**מיזרו שוטי גטווה** (באנגלית: **Mizero Ncuti Gatwa**, תעתיק IPA: , נולד ב-16 באוקטובר 1992) הוא שחקן רואנדי-סקוטי. הוא התפרסם כששיחק את דמותו של אריק אפיונג בסדרה "חינוך מיני" של נטפליקס עליה זכה בפרס באפט"א הסקוטי לשחקן הטוב ביותר וזכה בשתי מועמדויות נוספות, והיה מועמד לשלושה פרסי באפט"א לטלוויזיה עבור ההופעה הקומית הגברית הטובה ביותר.

החל משנת 2023 משחק את הדוקטור בסדרת המדע הבדיוני דוקטור הו.

## ביוגרפיה
גטווה נולד בקיגאלי, בירת רואנדה. אביו הוא עיתונאי מוכר במדינה ודוקטור לתאולוגיה.

המשפחה ברחה מרואנדה בעת רצח העם נגד הטוטסי ב-1994, והוא גדל בסקוטלנד, בעיקר באדינבורו ובדנפרמליין. בצעירותו למד בתיכונים "Boroughmuir" ו-"Dunfermline", ובקונסרבטוריון המלכותי של סקוטלנד בגלאזגו, שם קיבל תואר ראשון במשחק.

## קריירה
גטווה החל לשחק עם הופעת קמע בסיטקום "Bob Servant" בשנת 2014. בשנת 2015 הופיע בתפקיד משנה במיני-סדרה *סטונמות*', עיבוד לרומן בעל אותו שם מ-2012. באותה שנה הוא הופיע בהפקה של תיאטרון Kneehigh של המחזה *946*, שעובד על פי הספר "*סיפורו המדהים של אדולפוס טיפס"* של מייקל מורפורגו, העוסק בחזרות לפלישה לנורמנדי שהתרחשו בדבון וגבו מספר הרוגים רב. בחודש מאי 2018, הוכרז כי גטווה לוהק לתפקיד אריק אפיונג לדרמה הקומית "חינוך מיני" בנטפליקס. התוכנית שוחררה בשנת 2019 וזכתה לשבחי הביקורת. גטווה זכה לשבחים על הצגתו של אריק מצופים וממבקרים כאחד, במיוחד על האופן שבו דמותו לא רודדה לקלישאה של "החבר הכי טוב השחור או ההומו סלאש דמות סיידקיק גנרית". הוא זכה לשבחים רבים על התפקיד, הכולל זכייה בפרס באפט"א הסקוטי לשחקן הטוב ביותר בטלוויזיה בשנת 2020, והיה מועמד לפרס BAFTA טלוויזיה להופעה הקומדית הגברית הטובה ביותר, בשנים 2020–2022.

הוא הופיע ברשימת טיים 100 נקסט לשנת 2022 של מגזין טיים.

ב-8 במאי 2022 לוהק לתפקיד הדוקטור ה-15 בסדרת המדע הבדיוני "דוקטור הו" והתחיל לגלמו במקום דייוויד טננט בדצמבר 2023.

## חיים אישיים
בראיון למגזין Elle באוגוסט 2023 גטווה יצא מהארון בתור קוויר. לדבריו, הוא לא התייחס לפני כן לספקולציות בנושא נטייתו המינית, אך ההשתתפות ב"חינוך מיני" עודדה אותו לעשות זאת, כמו גם מפגש עם קווירית ממוצא רואנדי במצעד הגאווה במנצ'סטר (הפעם הראשונה, לדבריו, שבה פגש עוד רואנדים קווירים כמותו).

## פילמוגרפיה
### קולנוע

### טלוויזיה

### תיאטרון

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:בריטים שהופיעו ברשימת טיים 100 נקסט
קטגוריה:שחקנים ששיחקו בסדרה "דוקטור הו"
קטגוריה:שחקנים להט"בים בריטים
קטגוריה:בוגרי הקונסרבטוריון המלכותי של סקוטלנד
קטגוריה:מהגרים לממלכה המאוחדת
קטגוריה:בריטים שנולדו ב-1982
אלכסיי גורבונוב

**אלכסיי סרגייביץ' גורבונוב** (באוקראינית: **Олексiй Сергійович Горбунов**; נולד ב-29 באוקטובר 1961) הוא שחקן קולנוע ותיאטרון רוסי-אוקראיני. זכה בתואר אמן כבוד של אוקראינה (1991) ואמן העם של אוקראינה (2016).

## קריירה
גורבונוב נולד ב-29 באוקטובר 1961 בקייב. את ילדותו בילה בשכונת רוסאניבקה בקייב. בשנת 1978, מיד לאחר שסיים את לימודיו בתיכון לא יכול היה ללכת למכון התיאטרון של קייב מכיוון שלא היה חבר הקומסומול. בשנים 1978 ו-1979 עבד בתיאטרון האקדמי הלאומי לסייה אוקראינקה לדרמה רוסית. בתיאטרון, הודות לאדה רוגובצבה, הוא נפגש עם בעלה, השחקן ומנטורו קונסטנטין סטפנקוב.

בשנת 1984 סיים את לימודיו באוניברסיטה לקולנוע, טלוויזיה ותיאטרון הלאומי על שם א.ק. קארפנקו-קרי בקייב (בקורס של קונסטנטין סטפנקוב). גורבונוב החל להופיע בסרטו הראשון, "מטען ללא תווית" ביום שקיבל את התעודה.

בשנים 1984–1995 עבד אצל אלכסנדר דובז'נקו. באביב 1985 עד 20 באפריל 1987 שירת בצבא הסובייטי. בשנות ה-90 עבד גורבונוב כנהג מונית פרטי בשל המשבר באולפן הקולנוע דובז'נקו. הבמאי ולדימיר פופקוב עזר לו לחזור לקולנוע בכך שהזמין אותו לתפקיד ג'סטר שיקוט בסרט "הרוזנת דה מונסרו". גורבונוב עבד באולפן התיאטרון בתיאטרון הקאמרי הפרטי של מ. נסטאנטינר ובתיאטרון האקדמי הלאומי לדרמה רוסית לסייה אוקראינקה. הוא כיכב בסדרות הטלוויזיה האוקראיניות "שירות הלילה" (1998) וב"אנשי הפלא" (2008).

גורבונוב הוא סולן להקת "טייס העצבות" ועבד כתקליטן בתחנות הרדיו של קייב "יבשת" ו"נוסטלגיה". הופיע במגוון הפקות קולנוע וטלוויזיה רוסיות ומוכר במיוחד בגילום תפקידי נבלים. גילם את פרופסור מוריארטי בסדרה "שרלוק הולמס".

## פילמוגרפיה נבחרת

## קישורים חיצוניים
* 

## הערות שוליים

קטגוריה:שחקני קולנוע וטלוויזיה אוקראינים
קטגוריה:שחקני קולנוע וטלוויזיה רוסים
קטגוריה:שחקני קולנוע וטלוויזיה סובייטים
קטגוריה:קייב: אישים
קטגוריה:סובייטים שנולדו ב-1961
קטגוריה:אוקראינים שנולדו ב-1961
קטגוריה:רוסים שנולדו ב-1961